section_heading: Vladavina
paragraph_text: Odmah po stupanju na vlast Milutin napada Bizant koji je u to vrijeme bio zabrinut zbog moguće invazije Normana iz Južne Italije. Napad postiže potpuno iznenađenje tako da je osvojena današnja sjeverna Makedonija, a Skoplje postaje glavni grad Srbije. Tijekom sljedeće dvije godine Srbija će osvojiti i dio Albanije s gradom Dračom (1284.) nakon čega dolazi do stanja niti rata niti mira s Bizantom.